Poznámky geografia 7.B

**JV EURÓPA**

**Povrch, vodstvo**

* **pohoria:** Dináre, Pindos, Stará planina, Rodopy, Východné Karpaty, Južné Karpaty
* **nížiny:** Rumunská (Valašská) nížina

Na Balkáne sa nachádzajú pohoria vzniknuté alpínskym vrásnením. Sú to Dináre, Karpaty, Rila, Pirin, Rodopy. Do Slovinska zasahujú aj Alpy. Medzi nimi sú zníženiny Rumunská (Valašská) nížina a Hornotrácka nížina. V pohorí Rila sa nachádza aj najvyšší vrch celého Balkánskeho polostrova –Musala (2 925 m n. m.).

**Vodstvo**

* **moria:** Jadranské, Iónske, Stredozemné, Krétske, Egejské, Marmarské, Čierne
* **jazerá:** Plitvické, Skadarské, Ochridské, Prespanské
* **rieky:** Dunaj, Sáva, Marica

Balkán je obmývaný Jadranským morom, Iónskym morom, Krétskym morom, Egejským morom, Marmarským morom a Čiernym morom. Najväčšími riekami sú Dunaj, Sáva, Morava a Marica. Dunaj je hlavnou dopravnou tepnou, osou územia. Je na ňom vybudovaná aj vodná nádrž Železné vráta, ktorá slúži aj na výrobu el. Energie. Cez rieku Dunaj sa do Čierneho mora vlievajú rieky Ogosta, Iskăr, Osăm a Jantra. Priamo do Čierneho mora odteká Kamčia, Ropotamo, Veleka a rieka Rezovska. Do Egejského mora sa vlievajú rieky Marica, Tundža, Arda, Mesta a Struma. V pohoriach Rila a Pirin sa nachádza okolo 260 ľadovcových jazier, ktoré sa usídlili na dne dolín.

**Podnebie**

* mierne prechodné
* subtropické (pobrežie Jadranského a Čierneho mora)

Na pobreží Jadranského mora a na juhu Bulharska je subtropické podnebie. Zvyšok je podnebie mierne s pribúdajúcimi znakmi vnútrozemského podnebia v smere zo západu na východ, tzv. horúce suché letá a drsnejšie zimy Karpaty sú výrazný klimatický predel. Na náveternej západnej strane cítiť ešte vplyv Atlantického oceánu (viac zrážok), na náveternej východnej a juhovýchodnej strane je podnebie výrazne kontinentálnejšie. Pásma pohorí tvoria klimatické rozhranie medzi stredomorským a vnútrozemským podnebím.

**Rastlinstvo a živočíšstvo**

* tvrdolisté, vždyzelené lesy subtropického pásma
* listnaté a zmiešané lesy mierneho pásma

**Obyvateľstvo**

Rasa: europoidná

Na Balkáne žije okolo 55 miliónov obyvateľov, ktorí sa hlásia k mnohým rôznym kultúram a hovoria rozličnými jazykmi. Medzi najvýznamnejšie balkánské národnosti patria Gréci (10 miliónov), Srbi (8,5 miliónov), Bulhari (7 miliónov), Albánci (5,5 miliónov), Chorvati (5,5 miliónov), Bosňania (2 miliony), Macedónci (1,4 miliónov) a Čiernohorci (260 000). Najvýznamnejšie zastúpeným náboženstvom na Balkáne je kresťanstvo (hlavne pravoslávia: Srbi, Rumuni, Bulhari, Macedónci, ale aj rímskokatolíci: Slovinsko, Chorvátsko) a islam (Albánci,Bosňania). Väčšina obyvateľov na Balkáne sú Slovania,Románi.

**Poľnohospodárstvo**

V Juhovýchodnej Európe prevláda rastlinná výroba nad živočíšnou. Pestujú sa teplomilné druhy zeleniny a ovocia, pšenica, kukurica, slnečnica, tabak,vinič, bavlník. Zo živočíšnej výroby je rozšírený chov oviec, hovädzieho dobytka, hydiny, koní a priadky morušovej.

**Priemysel**

Srbsko:priemysel hutnícky ( spracúva olovnaté a medené rudy), strojárstvo, potravinárstvo, chemická výroba, najväčšie priemyselné stredisko : Belehrad ( 1,5mil.obyv.)

Albánsko:vodné elektrárne, potravinársky priemysel, ťažba hnedého uhlia, ropy( domáca spotreba), prírodného asfaltu

Macedónsko:ťažba rúd chrómu, medi ,železa, mangánu –hutnícky priemysel, slabo rozvinutý strojársky priemysel, potravinársky, textilný.

Rumunsko:ťažba ropy – Ploješť, bohaté zdroje nerastných surovín,( železná ruda,soľ, mangán, bauxit,), hutnícky, chemický, strojársky( dopravné a poľnohospodárske stroje), drevospracujúci priemysel,zásoby trstiny v delte Dunaja- výroba celulózy,

Bulhársko:potravinársky, tetilný,hutnícky priemysel( domáce suroviny rudy olova, medi, zinku) chemický( spracúva dovezenú ropu a zemný plyn)

Slovinsko:bohaté ložiská rúd- hutníctvo, strojárstvo( autobusy,elektronika, elektrotechnika)textilný priemysel, nábytkársky priemysel, Mestá : Ľublana, Maribor, prístav Koper elektrárne- tepelné, vodné, jadrové – Krško

Chorvátsko:nerastné suroviny bauxit( Istria)- hlinikárne, elektrotechnika, spracovanie kovov,spracovanie ropy, stavba lodí- vodné elektrárne, mestá Záhreb, Rijeka

Bosna a Hercegovina:priemysel- hutníctvo (na báze domácej ťažby uhlie, železná ruda, farebné kovy) strojárstvo-( najmä vojenská výroba),chemický a drevospracujúci

priemysel,tkanie kobercov.

**Po naučení sa učiva, odpovedajte písomne do zošita na otázky:**

1. Aké je podnebie JV Európy?
2. Aké pohoria sa nachádzajú v JV Európe?
3. Vymenujte jazerá JV Európy.
4. Aké je typické rastlinstvo JV Európy?
5. Na čo sa sústreďuje poľnohospodárstvo JV Európy?